b'\n_START_ARTICLE_\nMese\xc4\x8dinka\n_START_SECTION_\nOpis\n_START_PARAGRAPH_\nMese\xc4\x8dinka ima \xc5\xa1krlatno rde\xc4\x8d v rjavo se spreminjajo\xc4\x8d klobuk, premera 1,5cm do 5cm. Ka\xc5\xbee bioluminiscenco. Rob klobuka ima 16 robnih krp, 8 lovk in 8 \xc4\x8dutnih beti\xc4\x8dev. Lovke so lahko dolge do 10 m na lovkah pa ima veliko \xc5\xa1tevilo posebnih celic z o\xc5\xbeigalkami. Mese\xc4\x8dinka se potopi tudi do globine 70 m, najve\xc4\x8dkrat jo pa opazimo na globini od 20-50 m.\n_START_SECTION_\nPrehranjevanje\n_START_PARAGRAPH_\nPrehranjuje se s planktonskimi bitji, ki jih lovi z o\xc5\xbeigalkami. O\xc5\xbeigalke so napoljene s strupeno teko\xc4\x8dino. Ko se \xc5\xbeival ali \xc4\x8dlovek dotakne o\xc5\xbeigalke, se spro\xc5\xbei in izbrizga strup. S tem plen omrtvi in ga z lovkami spravi skozi usta v telesno votlino na spodnji strani klobuka. Neprebavljenje ostanke skozi isto votlino izlo\xc4\x8di. O\xc5\xbeigalke ne slu\xc5\xbeijo samo za omrtvi\xc4\x8denje plena, temve\xc4\x8d tudi za obrambo.\n_START_SECTION_\nDihanje\n_START_PARAGRAPH_\nKisik sprejema skozi celotno povr\xc5\xa1ino.\n_START_SECTION_\nGibanje\n_START_PARAGRAPH_\nV vodi prosto lebdi ali pa plava tako, da se poganja z razpiranjem in stiskanjem klobuka.\n_START_SECTION_\n\xc5\xbdivljenjski prostor\n_START_PARAGRAPH_\n\xc5\xbdivi v obre\xc5\xbenih vodah vseh morij, posebno v toplej\xc5\xa1ih in zmernej\xc5\xa1ih pasovih. Mese\xc4\x8dinka je pogosta v Atlantiku, Sredozemskem morju. V ju\xc5\xbenem in srednjem Jadranu lahko v\xc4\x8dasih opazimo velike roje teh \xc5\xbeivali.\n_START_SECTION_\nRazmno\xc5\xbeevanje\n_START_PARAGRAPH_\nSo lo\xc4\x8denih spolov. Razmno\xc5\xbeujejo se spolno. V meduzi nastanejo spolne celice. Po zdru\xc5\xbeitvi semen\xc4\x8dice z jaj\xc4\x8decem se razvije migetalkasta li\xc4\x8dinka. Ker je mese\xc4\x8dinka v svojem razvoju izgubila polipni stadij se iz li\xc4\x8dinke v enem mesecu razvije mlada meduza.'